ANKETA 3: Anketa s voľnou odpoveďou – **1.B, 34 žiakov**

**Čo môže škola, naše gymnázium, spraviť pre ochranu životného prostredia (napíš postoj a svoje návrhy)?**

Najčastejšie návrhy:

**-lepšia separácia odpadu a jej účinnejšia propagácia, viac košov na separáciu (aj na chodbách), odmeny za separovanie (pre motiváciu)**

**-recyklácia odpadu,** najmä papiera (na škole sa plytvá s papierom), namiesto zošitov používať tablety

**-viac zelene v okolí školy,  v škole (aj v triedach)**, vytvoriť skleník, vysadiť ovocné stromy

-starostlivosť o zeleň (napr. bylinky) žiakmi

-využívanie kompostoviska pri starostlivosti o zeleň

-vytvorenie jazierka

**-využívanie dažďovej vody vo väčšej miere,**jej lepšie zachytávanie, väčšie nádoby na zber dažďovej vody

-viac zelených striech

**-do školy chodiť pešo alebo na bicykli namiesto autom, autobusom, vytvoriť veľké parkovisko pre bicykle**

**-prednášky o životnom prostredí a jeho ochrane pre motiváciu žiakov, krúžky, súťaže a iné akcie**

**-vykonávanie verejnoprospešných prác (žiaci)**

**-brigády (v meste, v okolí školy,...) na zbieranie odpadkov, na vysádzanie zelene, čistenie riek**

**-celoročný zber papiera, príp. iného materiálu (napr. vrchnáky), súťaže v zbere** a odmeny

-plne funkčné žalúzie (šetrenie so svietením)

-výmena svetiel v triedach, vymeniť žiarovky za LED (šetria energiu, dávajú viac svetla)

-šetrenie s elektrickou energiou a s vodou, kontrola vodovodných kohútikov, sledovať , aby sa zbytočne nesvietilo

-asfaltové ihrisko v areáli školy nahradiť ihriskom s trávnatým povrchom

-zredukovať znečistenie v našej škole a okolo nej

Najzaujímavejšie návrhy:

-vlastné zdroje energie: inštalácia solárnych panelov alebo malého veterného mlyna v areáli školy

-používanie pomôcok z ekologického materiálu

-zapájať sa do medzinárodných súťaží o dôležité ceny, ktoré sú potrebné pre ochranu životného prostredia

-zapájať sa do mestských programov na ochranu životného prostredia

-v každej triede vytvoriť skupinu, ktorá sa bude starať o čistotu v škole, prípadne skupín, ktoré sa budú starať o čistotu v jednotlivých častiach mesta

-vykopať studňu (čerpanie vlastnej vody)

-kúpiť pozemok blízko mesta a vysadiť vlastný les alebo mať vlastnú botanickú záhradu, príp. park

-namiesto kosačky používať ručnú kosu ☺

-nepísať toľko písomiek, aby sa ušetril papier ☺